section_heading: Baština
paragraph_text: Kapetanović navodi da je u prozorskom kraju živjelo 30 kuća potomaka Kopčića. Slično spominje i Alija Ćatić, učitelj, u Glasniku bosanskog muzeja 1906., navodeći da u Kopčićima ima "do trideset kuća samih muslimana, koji vuku lozu od bega Kopčića". Među njima nabrojao je i tri ogranka, Muradbegoviće, Beganoviće i Kadriće, za koje navodi da imaju "dobar imutak u polju duvanjskom". Šimčik navodi mogućnost da ogranak Muradbegovića potječe od Murad-bega Kopčića iz prve polovice 16. stoljeća. Ostale loze Kopčića su Hadžibegovići i Trehići. Potonji su dobili ime po izvjesnom Kopčiću nadimka treho "jer je bio nervozan".